AS ลุยให้บริการเกมมือถือ”Disney Magic Kingdoms” ใน 6 ประเทศ
AS ลุยให้บริการเกมมือถือ"Disney Magic Kingdoms" ใน 6 ประเทศ
8 ส.ค. 2559

นายปราโมทย์ สุดจิตพร ประธานเจ้าหน้าที่บริหาร บริษัท เอเชียซอฟท์ คอร์ปอเรชั่น จำกัด (มหาชน) หรือ AS ผู้นำการให้บริการความบันเทิงออนไลน์ชั้นนำในภูมิภาคเอเชียตะวันออกเฉียงใต้ และ Gameloft ผู้พัฒนาและให้บริการเกมชั้นนำระดับโลก ประกาศความร่วมมือเตรียมให้บริการเกมมือถือเกมใหม่ “Disney Magic Kingdoms” ใน 6 ประเทศ คือ ไทย สิงคโปร์ มาเลเซีย เวียดนาม อินโดนีเซีย และฟิลิปปินส์
“เป็นเรื่องน่ายินดีในการจับมือเป็นพันธมิตรกับ Gameloft บริษัทเกมระดับโลก การร่วมมือกันในครั้งนี้จะเป็นการขยายตลาดของ Gameloft  สู่ตลาดเกมเมอร์ในภูมิภาคตะวันออกเฉียงใต้ ที่มีผู้กลุ่มผู้ใช้งานมือถือกว่า 150 ล้านผ่านทาง PLAYPARK Platform”นายปราโมทย์ กล่าว
ด้านนาย Ludovic Blondel, Vice President Business Development of Gameloft กล่าวว่า เอเชียซอฟท์มีประสบการณ์ในการให้บริการเกมและมีความเข้าใจตลาดในภูมิภาคนี้มานาน การร่วมมือกับเอเชียซอฟท์ในครั้งนี้จะเป็นการต่อยอดในการยกระดับความสนุกสนานและรูปแบบเกมใหม่มาสู่ผู้เล่นเกมมือถือในภูมิภาคนี้
“Disney Magic Kingdoms” หรือ “ดิสนีย์ : มหัศจรรย์แดนเวทย์มนต์” เกมสร้างเมืองบนมือถือที่ผู้เล่นสามารถสนุกกับการสร้างดินแดนดิสนีย์ พบกับตัวละครสุดน่ารักจากโลกดิสนีย์ที่ทุกคนรู้จักเป็นอย่างดี อาทิเช่น  Mickey Mouse, Toy Story, Monster Inc, Tangled และอื่น ๆ อีกมากมาย เกมเดียวที่จะได้สัมผัสกับสวนสนุกดินแดนดิสนีย์จากทั่วทุกมุมโลก ทั้ง Disneyland, California Adventure, Walt Disney World, Tokyo Disneyland และ Disneyland Paris และเกมนี้ติดอันดับท็อปชาร์ตสำหรับ Family Game บน App Store  ในสหรัฐอเมริกา อังกฤษ เกาหลีใต้และไต้หวันอีกด้วย